జొలేకా మండేలా

జొలేకా మండేలా (ఆంగ్లం: Zoleka Mandela; 1980 ఏప్రిల్ 9 -  2023 సెప్టెంబరు 25)  దక్షిణాఫ్రికా రచయిత, ఆరోగ్య సంరక్షణ కార్యకర్త. ఆమె నెల్సన్ మండేలా మనవరాలు. ఆమె తన వ్యసనాలు, తన కుమార్తె మరణం, రొమ్ము క్యాన్సర్‌తో తన స్వంత పోరాటాల గురించి రాసింది.

నెల్సన్‌ మండేలా కూతురు జింద్జీకి ఆమె 1980లో జన్మించింది. మండేలా సుదీర్ఘ జైలు జీవితం నుంచి విడుదలయ్యే సమయానికి ఆమె వయసు 10 ఏళ్లు. రచయితగా, ఆరోగ్య సంరక్షణ కార్యకర్తగానే కాకుండా న్యాయం కోసం పోరాడే ఉద్యమకారిణిగా ఆమె పనిచేసింది. ఆమెకు నలుగురు సంతానం. 2010లో ఆమె 13 ఏళ్ల కుమార్తె రోడ్డు ప్రమాదంలో మరణించడంతో అప్పటి నుంచి రోడ్ సేఫ్టీ క్యాంపెయినర్‌గానూ ఆమె మారింది.

ప్రారంభ జీవితం 
జొలేకా మండేలా 1980 ఏప్రిల్ 9న జన్మించింది. జింద్జీ మండేలా(Zindzi Mandela), ఆమె మొదటి భర్త జ్వెలిబాంజీ హ్లాంగ్‌వాన్‌ల కుమార్తె జొలేకా మండేలా.

ఆమె తన చిన్నతనంలో లైంగిక వేధింపుల గురించి మాట్లాడింది. ఆమె కూడా కొంతకాలం డ్రగ్స్, మద్యానికి బానిసైంది.

2010లో, ఆమె 13 ఏళ్ల కుమార్తె జెనాని ఒక కార్యక్రమం నుండి ఇంటికి వెళ్తుండగా కారు ప్రమాదంలో మరణించింది. డ్రగ్స్ కారణంగా ప్రమాదం జరిగిందని, ఆ సమయంలో జోలెకా మండేలా ఆత్మహత్యాయత్నం నుంచి కోలుకుంటున్నానని చెప్పింది. ఆమె తన ఆత్మకథను 2013లో ప్రచురించింది. రోడ్డు ప్రమాదాల వల్ల సంభవించే మరణాలకు వ్యతిరేకంగా ఆమె ప్రచారం చేసింది.

గుర్తింపు 
2016లో, ఆమె బిబిసి "100 మంది మహిళల"లో ఒకరిగా ఎంపికైంది. తన తాత చనిపోయినప్పటి నుండి తాను విలువైన పనులు మాత్రమే చేశానని ఆమె పేర్కొంది.

మరణం 
జొలేకా మండేలా 2011లో రొమ్ము క్యాన్సర్‌కు చికిత్స పొందింది. 2016లో ఆమెకు రొమ్ము క్యాన్సర్‌ తిరిగి వచ్చింది. తొలగించబడిన కణితి, కీమోథెరపీ చికిత్స దుష్ప్రభావాలను వివరించడానికి ఆమె సోషల్ మీడియాను వేదికగా ఎంచుకుంది.

ఆమె 2023 సెప్టెంబరు 25న, 43 సంవత్సరాల వయస్సులో క్యాన్సర్‌తో మరణించింది.

మూలాలు 
1980 జననాలు
2023 మరణాలు
మండేలా కుటుంబం
దక్షిణాఫ్రికా కార్యకర్తలు
దక్షిణాఫ్రికా మహిళా కార్యకర్తలు
దక్షిణాఫ్రికా రచయితలు
దక్షిణాఫ్రికాలో క్యాన్సర్ మరణాలు
రొమ్ము క్యాన్సర్ మరణాలు